RadiOrakel

radiOrakel er en idealistisk feministisk radiokanal i Oslo, etablert i 1982. Radiostasjonen har kontorer på Blitzhuset. Den sender som nærradio i Osloområdet på frekvensen  på FM-båndet, og streames over internett. Stasjonen har blitt omtalt som verdens eldste kvinneradio. 

radiOrakel står for interseksjonell feminisme som aktivt inkluderer kjønnsminoriteter og seksuelle minoriteter, og har en bestemmelse om å prioritere musikk av kvinner, transpersoner (transkvinner og transmenn)/ikke-binære og andre skeive, og at redaktøren skal være kvinne eller transperson/ikke-binær. Også menn kan være medlemmer/journalister og ha andre verv i ledelsen enn redaktørvervet. Ledelsen består av ansvarlig redaktør, daglig leder og redaksjonssjef.

Radiostasjonen oppgir å ha rundt hundre medarbeidere som hovedsakelig bidrar på frivillig basis. Ifølge en undersøkelse gjort i 1998 skal stasjonen ha hatt mellom  og  lyttere, med en omtrentlig lik kjønnsfordeling. De fleste lytterne er i en alder mellom 15 og 45 år og har forholdsvis høy utdannelse.

Historie 

radiOrakel ble etablert etter at myndighetene åpnet for lokalradiodrift i Norge. På en kvinnekulturfestival ble det samlet inn penger til å starte kvinneradio. Tidlig i 1982 ble det klart at kanalen fikk konsesjon, og 16. oktober 1982 gikk radiOrakel på lufta med Rita Westvik som redaktør. I mars året etter var 80 frivillige tilknyttet kanalen. 

Sendingene startet på frekvensen 101 MHz, som kanalen måtte dele med ti andre lokalradiokanaler. I 1983 sendte radiOrakel, Radio Motor, Radio Nova og Radio Oslo søknad Kulturdepartementet om å få dele en ny frekvens for å få mer sendetid, men de fikk ikke gjennomslag for dette.

Den første tiden holdt radioen til i Korsgata 5, men i 1984 skulle huset rives, og radiOrakel flyttet sammen med Aktiv Kvinne Kultur Senter (AKKS) inn på loftet i Blitz-huset i Pilestredet 30c. I dette lokalet har de holdt til siden. Samarbeidet med AKKS har blitt videreført gjennom den årlige musikkscenen i Pilestredet på Musikkfest Oslo.

En periode delte radiOrakel frekvensen 107,7 MHz med sju andre radiostasjoner, inntil de i januar 1997 fikk plass på den såkalte «kulturfrekvensen» 99,3 MHz, sammen med Radio Nova og Radio Tango.

I 1997 deltok stasjonen i etableringen av radiokanalen Mama fm i Ugandas hovedstad Kampala, sammen med initiativtaker Fellesrådet for Afrika. Kanalen som drives av Uganda Media Women's Association var Afrikas første kvinneradio. radiOrakel er også involvert i oppbyggingen av kvinneradioen Radio Vesta i Tuzla, Bosnia.

Etter et kort tilhold i brakker i Pilestredet 28 mens Blitz-huset ble pusset opp, var kanalen i august 2009 tilbake i nyoppussede lokaler i Blitzhuset. 

Under Prix Radio 2011 ble radiOrakel tildelt Årets hederspris. radiOrakel har også mottatt flere priser for sine dokumentarserier.

«Horekundesaken» 
Sommeren 1983 fikk radiOrakel mye oppmerksomhet for den såkalte «Horekundeaksjonen». Stasjonen lagde falske annonser for å lure menn som ønsket å kjøpe sex. Det ble gjort lydopptak av samtaler med mennene som tok kontakt, som radioen den 10. og 11. juli sendte ut på lufta sammen med mennenes fulle navn. En hotelldirektør som fikk samtalen sin sendt ut på lufta, anmeldte radiokanalen, og redaktør Rita Westvik ble kalt inn til avhør hos Kulturdepartementet. Kanalens medarbeidere fikk trusler om voldtekt, vold og kidnapping, og natt til 29. juli ble kanalens lokaler rasert. Injuriesaken mot radiostasjonen ble henlagt i mai 1984.

Musikk- og programprofil  
Kanalen gir rom for musikk som går utenfor de kommersielle formatene, og skal fremme musikk av og med kvinner og skeive. 

radiOrakel viser til at kvinner og skeive er underrepresentert i norsk media, og kanalen ønsker å være en motpol i dette landskapet. Derfor prioriteres og promoteres kvinner og skeive både som intervjuere og intervjuobjekter. Stasjonens musikkprofil, med krav om at minst 50 % av artistene skal være kvinner eller skeive, er ett av initiativene for å gjøre kvinner og skeive mer synlige i medielandskapet.

Plattform og profil 
Kanalen har som overordnet mål å drive undersøkende, kritisk og eksperimentell journalistikk. Formålet er å bekjempe all form for diskriminering.

radiOrakel arbeider med tiltak for å rekruttere og utdanne jenter innen radiojournalistikk og lydteknikk. Hvert halvår arrangerer stasjonen journalistkurs og teknikerkurs for nye, potensielle medarbeidere. Fra tid til annen arrangeres også avanserte teknikerkurs, programlederkurs, DJ-kurs, kurs i filmjournalistikk for radio og faglige fora med forskjellige temaer.

Stasjonen oppgir å ha kurset rundt  mennesker, blant andre, Rita Westvik, Liv Gulbrandsen, Hege Øygaren, Vibeke Haug, Guttorm Andreasen, Jo Raknes, Anne Hoff, Espen Thoresen Værsaagod, Janne Rønningen, Signy Fardal, Nina Stensrud Martin og Christine Koht.

Redaktører og ledelse 
Radiokanalen ledes av en ansvarlig redaktør i samarbeid med daglig leder, redaksjonssjef og teknisk sjef. Ansvarlig redaktør leder programarbeidet i radiokanalen, mens daglig leder har det administrative, økonomiske og selskapsrettslige lederansvaret og er styrets sekretær. Redaksjonssjef sorterer under ansvarlig redaktør mens teknisk sjef sorterer under daglig leder. Årsmøtet velger styret, ansvarlig redaktør og daglig leder, og i tillegg et redaksjonsråd. Radiokanalen har som prinsipp at flertallet i den valgte ledelsen skal være kvinner eller transpersoner/ikke-binære/interkjønn, men også menn kan sitte i ledelsen så lenge de ikke er i flertall (bestemmelsen gjelder bare for ansvarlig redaktør, daglig leder og redaksjonssjef sett samlet, slik at enten daglig leder eller redaksjonssjef kan være mann). Redaktøren skal alltid være kvinne eller transperson/ikke-binær/interkjønn.

 1982–1985: Rita Westvik

 1987–1988: 
 1988–1989: 
 1989–1990: 
Aase Cathrine Myrtveit

Charlotte Thiis-Evensen
Nina Stensrud Martin
 1994–1996: 
 1996–1997: 
 1997–1998: 
 1998–1999:  
 1999–2000: 
 2000–2001: Ingrid Wergeland
 2001–2002: 
 2002–2003: Marte Michelet
 2003–2004: Christin Aamodt 
 2004–2005: Julie Jørgensen 
 2005–2006: Thea Klingenberg 
 2006–2007: Anna Wisborg Blix 
 2007–2008: Heidi Røneid
 2008–2009:  
 2009–2010:  
 2010–2011: 
 2011–2012:  
 2012-2013: 
 2013-2014: 
 2014-2015: 
 2015-2016:                
 2016-2017:               
 2017-2018: 
2018-2020: Heid Maria Jerstad
2020-2021: Trine Krigsvoll Haagensen 
2021-: Hanne Rye Hanssen

Referanser

Eksterne lenker 
 

Radiokanaler etablert i 1982
Feminisme
Kultur i Oslo
Norske nærradiostasjoner
Blitz